钦定古今图书集成/明伦汇编/官常典/第563卷 > 诸葛爽
## 钦定古今图书集成/明伦汇编/官常典/第563卷 > 诸葛爽

按《唐书》本传：“爽，青州博昌人，为县伍伯，令笞苦之，乃
亡命，沈浮里中。庞勋反，入盗中为小校。勋势蹙，率百
馀人与泗州守将汤群自归，累迁汝州防御使。李琢
讨沙陀于云州，表为北面招讨副使，徙夏绥银节度
使，检校尚书右仆射。黄巢犯京师，诏率代北行营兵
入卫，次同州，降贼，伪署河阳节度使，代罗元杲。”元杲
者，本神策将，状短陋，倚中官势，剽财输京师，凡钜万，
人怨之。爽至，募州人战，众不从，相率迎爽，元杲奔行
在。爽间道奉表僖宗以自明，诏拜节度使。李克用援
陈许，道天井关，爽惧，不肯假道，出屯万善。克用自河
中趋汝、洛。爽累授京师东南面招讨诸行营副都统、
左先锋使，兼中书门下平章事。朱温为贼守同州，爽
率轻兵入之。温偃旗设伏以待。爽谓贼遁，士解甲就
舍。伏发，爽悉弃铠马奔还，至修武，为魏博韩简击败
之，不敢入。简留将赵文㺹成河阳，自攻郓，时中和二
年也。河阳人诱爽，自金、商驰，复入之，厚礼文㺹及戍
人，还之魏。于是爽攻新乡，简自郓来，战获嘉西。简阴
窥关中，其下不悦，裨将乐彦祯间众之隙，引其军先
还，故简兵八万自溃，相藉溺清水，至不流。明年，诏爽
为东南面招讨使，伐秦，宗权表李罕之自副。爽虽兴

方为留后，为蔡贼孙儒所攻，奔于汴。儒取孟州。